
	[bookmark: nev]TORY ESZTER
toryeszter@gmail.com
Nemzetközi gazdaság és gazdálkodás
MSc, 2. félév
Neumann János Egyetem
Gazdaságtudományi Kar
	
[bookmark: _GoBack]






Témavezető:
	Világi Balázs
egyetemi docens,  Magyar Nemzeti Bank




Lehet-e a pénznyomtatás a jólét kulcsa? A monetáris finanszírozás társadalmi jóléti hatásainak elemzése

Kulcsszavak: monetáris finanszírozás, helikopterpénz, társadalmi jólét
Cespedes és szerzőtársai hívták fel 2020-as cikkükben a figyelmet arra, hogy a megszorító költségvetési politikának, vagy egy nem a kívánt hatást elérő monetáris politikának milyen jóléti majd végső soron pedig egy recessziós spirálba torkolló következményei lehetnek. A hitelezés fenntartása válsághelyzetben, a jólét és a fogyasztás elősegítése rengeteg hosszútávú gazdasági előnnyel és a válság során a gazdasági visszaesés megelőzésével járhat.

A monetáris finanszírozás az a nemkonvencionális monetáris politikai eszköz, amely ezt tudja biztosítani. Emellett pedig hosszútávon is előnyösebb, mint a legtöbb nemkonvencionális eszköz, hiszen később sem jár társadalmi költségekkel az adósságfinanszírozásból adódóan, ami a mennyiségi lazításból következik. Az infláció a legféltettebb hozadéka az eszköznek, amely miatt sok országban tiltják. Azonban az árrugalmasság paraméterét figyelve, csak nagyon ragadós áraknál van extrém hatása a pénznyomtatásnak, rugalmas árak esetén eltörpül. A jegybanki függetlenség egy másik vitatott veszély, azonban a legtöbb tanulmány arra hivatkozik, hogy válsághelyzetben egy minél szorosabb fiskális és monetáris együttműködés tudja a legjobban stabilizálni a helyzetet.

A modell felépítése során, háztartásokat, kormányzatot és termelést vizsgáltunk ragadós árakkal, kétperiódusos időtávban. Az eredmények azt mutatták, hogy létezik egy olyan árrugalmasság határérték, melynél a paraméterek függvényében a monetáris finanszírozás hasznossága megelőzi az inflációs célkövetés társadalmi hasznosságának értékét. Bár ragadós áraknál az inflációs és az egyensúlyi kibocsátás nem optimális szintjétől a társadalmi költségek magasak, rugalmas áraknál ezek mérséklődnek és az eszköz hasznossága pedig megelőzi az inflációs célkövető rezsimét.
A monetáris finanszírozás tehát nem ördögtől való, és válsághelyzetben különös stabilizáló erővel bír. A tanulmányok is kiemelik, hogy nagyon fontos az eszköz nem tabutémaként való kezelése, megfelelő szabályozása és bizonyos esetekben az alkalmazása.



